Segmentul corporate şi cererile pentru soluţii de mobilitate business din acest domeniu continuă să fie principala sursă a veniturilor pentru Avis România. Deşi companiile îşi menţin tendinţa spre precauţie în ceea ce priveşte închirierea de maşini în scopuri de business, se observă o creştere notabilă a cererilor faţă de anii imediat următori pandemiei, conform celor mai recente date ale furnizorului global.
Ţări precum Italia, Spania, Germania şi SUA au generat cel mai mare volum de cereri corporate pentru soluţii de mobilitate către şi dinspre România. De asemenea, au fost înregistrate şi solicitări speciale pentru destinaţii exotice precum Guadalupe pentru proiecte pe termen lung şi Africa de Sud, unde au existat închirieri ocazionale.
Datele arată că situaţia economică actuală a dus la o creştere a închirierii de maşini în rândul companiilor din România, în timp ce principalul factor care a influenţat călătoriile internaţionale este nevoia mediului de business românesc de a interacţiona cu pieţele globale. Printre clienţii care solicită serviciile de business de la Avis se numără atât companii mari cu proiecte strategice în România şi cât şi firme mici, cu 1-2 angajaţi. Oferta de servicii a Avis România include programe personalizate şi tarife competitive pentru a satisface nevoile de business diverse ale clienţilor săi locali.
La nivelul turismului internaţional, România nu este încă o destinaţie populară printre selecţiile călătorilor străini în scopuri de agrement în comparaţie cu alte ţări europene. Astfel, serviciile oferite sectorului corporate rămân predominante pentru Avis România.